Luister: Jacobus Silwer sprei vlerke met ‘genade’-debuuthttps://rak2.spens.co.za/radio/2016/jacobus-silwer-2016-01-15.mp3 ‘n Skermskoot uit Jacobus Silwer se liedjie “Genade vir Afrika”. Die sanger en liedjieskrywer Jacobus Silwer het onlangs baie aandag getrek met die debuutliedjie vir sy solo-loopbaan, “Genade vir Afrika”. Dié liedjie is ŉ inisiatief wat voortspruit uit die erge droogtes waaronder boere gebuk gaan, en verseker dat dié sanger ’n golf in die musiekbedryf teweegbring. “Ek het aan die liedjie begin skryf voordat die ergste droogtegreep die land begin wurg het. Nou, met die onlangse droogtes, spreek dit net nóg harder,” het hy gesê. Dit is egter nie al betekenis wat die liedjie dra nie. “Dit gaan oor droogtes in mense se lewe. Dis ŉ metafoor vir almal se seer en eensaamheid ook.” Die musiekvideo vir sy liedjie is binne die eerste vyf dae van vrystelling meer as 8 000 keer op YouTube gekyk. Hoewel Jacobus ŉ voormalige lid van die Select Musiek-groep, Silwer & Goud, is, hoop hy dat dié liedjie sy solo-loopbaan ’n ekstra hupstoot sal gee. Aanhangers kan met hom kontak maak op sy Facebook-blad of by 071 116 4425, of andersins ŉ e-pos stuur na [email protected].